Erwin Bumke

Bhí Erwin Bumke  (7 Iúil 1874 – 20 Aibreán 1945) i gceannas na mbreithiúna Naitsíocha, mar an uachtarán deireanach ar an Reichsgerichtan chúirt is airde de chuid na Gearmáine ó 1871 go 1945 (1929-45). 

Thug Bumke lámh ina bhás féin ar  20 Aibreán 1945 (breithlá Hitler). Seachas sin, bheadh sé os comhair na cúirte i dTriail na mBreithiúna i 1947.

 Saol 
clé|mion|Bhí Bumke ina bhall de Dhaon-Pháirtí Náisiúnta na Gearmáine (an DNVP)
Tar éis do Bumke gairm bheatha fhada a chaitheamh mar státseirbhíseach sa Reichsjustizamt (1907-19) agus sa Reichsjustizministerium (1919-29), ceapadh ina Uachtarán ar an Reichsgericht sa bhliain 1929. Ba é an fear deireanach sa phost sin.
clé|mion|an forigneamh Reichsgericht inniu, chuid den ollscoil Leipzig
Bhí Bumke ina bhall de Dhaon-Pháirtí Náisiúnta na Gearmáine (an DNVP). Bhí sé, mar aon le dlíodóirí sinsearacha eile (mar shampla Franz Gürtner agus Franz Schlegelberger0 ag comhoibriú go dílis le réimeas na Naitsithe tar éis dóibh teacht i gcumhacht i 1933; 

Chleamhnaigh Bumke leis an SS sa bhliain 1933 agus chuaigh sé isteach sa pháirtí Naitsíoch ceithre bliana ina dhiaidh sin. 

Bhí baint ar leith ag Bumke le forálacha "Rassenschande" (nó "náire chiníoch") de chuid Dlíthe Nurnberg a fhorfheidhmiú agus leis an gclár eotanáis éigeantach Aktion T4 a chur i bhfeidhm. 

Chuir Hitler fad lena théarma oifige sa bhliain 1939. 

 Féinmharú 
Chuir Bumke lámh ina bhás féin ar lá breithe Hitler, 20 Aibreán 1945, go gairid tar éis d'fhórsaí de chuid na Stát Aontaithe Leipzig (ceannáras an Reichsgericht) a ghabháil.

Ba chosantóirí i dTriail na mBreithiúna ag Nurnberg roinnt de na príomhbhreithiúna Naitsíocha sa bhliain 1947. Ceapadh cuid de chomhghleacaithe Bumke ar an Reichsgericht ina mbaill den Bundesgerichtshof (an chúirt chomhionann i bPoblacht Chónaidhme na Gearmáine) nuair a tháinig ann di sa bhliain 1950, lena n-áirítear a chéad Uachtarán (1950-60), Hermann Weinkauff, a ghlac páirt i roinnt cinntí i gcásanna "Rassenschande", cé nach raibh  páirt aige sa pháirtí Naitsíoch.

 Féach freisin 

 Reichsgericht

 Naisc sheachtracha 

 Rinne An tOll. Dr. André Niedostadek athbhreithniú ar shaol agus ar ghairm bheatha Bumke i bpíosa a foilsíodh (i nGearmáinis) sa bhliain 2014.

 Tagairtí 

Catagóir:Básanna i 1945
Catagóir:Daoine a rugadh i 1874
Catagóir:Naitsithe
Catagóir:Daoine a chuir lámh ina mbás féin
Catagóir:Breithiúna Gearmánacha